### Beslutninger

Byrådet kunne ikke tiltræde forslaget i byrådets møde den 10. juni 2025.

Enhedslisten de Rød-Grønnes byrådsgruppe kunne tiltræde forslaget.

###

BESLUTNINGSFORSLAG FRA EL

[adresse] håndtering af arbejdsmiljøet omkring arbejde på kommunens bygninger kaldes med rette: asbestskandalen.

Ligene i lasten vælter op til overfladen.

Mange har påpeget at asbesthåndtering på [adresse] ikke er foregået på forsvarlig vis i henhold til arbejdsmiljøloven. Vi har desuden oplevet en ledelse som har brugt bagatellisering og benægtelse.

Århus kommune har groft forsømt sit bygherreansvar. Forsømmelsen har haft sine ofre og flere vil sikkert komme til. En af kommunens ansatte er død med arbejdsbetinget lungehindekræft og havde en lang årrække været udsat for asbest på rådhuset. Se omtale i Stiften 15 maj2016.

En anden ansat er på usaglig vis blevet fyret efter at have påpeget den uforsvarlige håndtering af asbest på rådhuset.

Rådmanden besluttede efter Enhedslistens byrådsforslag i nov. 2023 at afdække asbesthåndteringen på rådhuset fra 2007 til nu. Afdækningen har været i gang i over et år og der foreligger endnu ingen endelig rapport.

Der er fremlagt et udkast til rapport med gennemgang af de mange byggeprojekter, hvor der har været eller er mistanke om, at der har været tale om asbest.

Udkastet er omtalt i medierne. Her fremstår Århus Kommune i et meget dårligt lys. Udkastet viser, at der siden 2007 har været over 400 projekter på rådhuset, hvor det vurderes at 8 ud af 10 ”med stor sandsynlighed” indebar håndtering af asbest (JP Århus 7 maj 2025).

Der forestår nu et stort arbejde med at orientere de, som potentielt har været udsat for asbestfare, uden at der tilsyneladende er udfyldt de lovpligtige asbestprotokoller. De udsatte skal orienteres så de kan dokumentere, at de har været udsat for indånding af asbest så de har dokumentation i eventuelle arbejdsskadesager.

Tilbage står afdækning af hvordan det kunne gå så galt. Århus Kommune har et juridisk ansvar som bygherre.

[adresse] var ikke endt som en skandale, og mennesker var ikke blevet udsat unødigt for den kræftfremkaldende asbest, hvis kommunen havde taget sit lovpligtige bygherreansvar alvorligt. Se lovgivningen her.

Rådmanden har i undersøgelsen involveret advokatfirmaet Horten til at udarbejde et notat om kommunens bygherreansvar i de mange projekter.

I 10 dages forespørgsel af 22. april 2025 fra Enhedslisten om asbestskandalen spørges der ind til bygherreansvaret:

”Skal advokatfirmaet vurdere hvordan Århus Kommune har håndteret og levet op til sin lovpligtige rolle som bygherre mht. asbesthåndteringen?”

”Svar: Nej, dette er ikke en del af bestillingen på nuværende tidspunkt.”

Dette er ikke godt nok, og spild af penge, hvis vi kun får et generelt notat om ansvar og pligter. Det kan enhver jo læse sig til i bekendtgørelsen.

Derfor flg. forslag

At 1) Byrådet beslutter at advokatundersøgelsen konkret vurderer kommunens håndtering af sit ansvar som bygherre i asbesthåndteringen på rådhuset.

Enhedslisten i [adresse] den 18.5.25

Gundhild Jacobsen.

### Sagsforløb

Udvalg: [adresse]

Dato: 28-05-2025

Signe Mogensen: 27

Sagens behandling blev udsat i byrådets møde den 28. maj 2025.